Huis van Hohenzollern-Sigmaringen - Wikipedia
Wapen van die Huis van Hohenzollern-Sigmaringen
Anneksasie deur Pruise
10 Mei 1866
Die Graafskap Hohenzollern-Sigmaringen
Kaart van Roemenië in die 20ste eeu
Die Huis van Hohenzollern-Sigmaringen is ’n tak van die Swabiese lyn van die Hohenzollern-dinastie. Dit het oor die Graafskap Hohenzollern-Sigmaringen geheers wat later ’n prinsdom geword het.
2.1.1 Grawe van Hohenzollern (1576–1623)
2.1.2 Prinse van Hohenzollern-Sigmaringen (1623–1849)
2.2.1 Prins van Roemenië (1866–1881)
2.2.2 Konings van Roemenië (1881–1947)
Die Graafskap Hohenzollern-Sigmaringen het in 1576 ontstaan met die verdeling van die Graafskap Hohenzollern, wat deel was van die Heilige Romeinse Ryk. Met die dood van die laaste Graaf van Hohenzollern, Karl I (1512–1579), is die grond tussen sy drie seuns verdeel:
Eitel Frederick IV van Hohenzollern-Hechingen (1545–1605)
Karl II van Hohenzollern-Sigmaringen (1547–1606)
Christoph van Hohenzollern-Haigerloch (1552–1592)
Die Graafskap (sedert 1623 Prinsdom) Hohenzollern-Sigmaringen was ’n klein leengrondgebied in Suidwes-Duitsland wat in 1815 ’n onafhanklike staat geword het ná die Napoleontiese Oorloë. In die rewolusies van 1848 is die destydse heerser, Karl, onttroon. Sy seun, Karl Anton, het hom opgevolg en Pruise se hulp gevra. In ’n verdrag wat in Desember van dié jaar onderteken is, is Hohenzollern-Sigmaringen deur Pruise geannekseer met ingang van Maart 1850.
Karl Anton was van 1858 tot 1861 minister-president van Pruise. Toe die Hohenzollern-Hechingen-lyn in 1869 uitsterf met die dood van Konstantyn, het Karl Anton van Hohenzollern-Sigmaringen die titel Prins van Hohenzollern aangeneem.
Sy tweede seun, Karl Eitel Friedrich van Hohenzollern-Sigmaringen, het prins (1866–1881) en toe koning (1881–1914) van Roemenië geword onder die naam Carol. Die huis het op die troon gebly tot met die beëindiging van die Roemeense monargie in 1947 toe die land kommunisties geword het.
Franse teenkanting teen die kandidaatskap van Carol se ouer broer, prins Leopold, vir die troon van Spanje het die Frans-Pruisiese Oorlog (1870–1871) veroorsaak wat gelei het tot die stigting van die Duitse Ryk in Januarie 1871.
Suid-Duitsland[wysig | wysig bron]
Grawe van Hohenzollern (1576–1623)[wysig | wysig bron]
Prinse van Hohenzollern-Sigmaringen (1623–1849)[wysig | wysig bron]
Karl Anton 1848–1869
Prins Leopold van Hohenzollern-Sigmaringen 1885–1905
Prins Wilhelm van Hohenzollern-Sigmaringen 1905–1927
Prins Friedrich van Hohenzollern-Sigmaringen 1927–1965
Prins Friedrich Wilhelm van Hohenzollern-Sigmaringen 1965–hede
Prins van Roemenië (1866–1881)[wysig | wysig bron]
Konings van Roemenië (1881–1947)[wysig | wysig bron]
Amptelike webtuiste van die Huis van Hohenzollern-Sigmaringen
Amptelike webtuiste van die Roemeense koningsgesin
Hierdie artikel is merendeels vertaal vanaf die Engelse Wikipedia-artikels en:Hohenzollern-Sigmaringen
Ontsluit van "https://af.wikipedia.org/w/index.php?title=Huis_van_Hohenzollern-Sigmaringen&oldid=1619003"
Die bladsy is laas op 19 November 2017 om 07:08 bygewerk.